Филозофски факултет у Београду

Истраживачки рад из социологије на тему

**„Фејсбук – зближавање или отуђење?“**

**Истраживање спровео**: **Професор**:

Александар Филиповић IV-6 Снежана Кузмановић

Прва београдска гимназија

Садржај

[Шта је заправо интернет? 3](#_Toc349198855)

[Интернет на нашим просторима 3](#_Toc349198856)

[Настанак друштвених мрежа 4](#_Toc349198857)

[Предности и мане друштвених мрежа 4](#_Toc349198858)

[Facebook 5](#_Toc349198859)

[Како доћи до профила на Facebook-у? 5](#_Toc349198860)

[Које све могућности пружа Facebook? 5](#_Toc349198861)

[Мишљење социолога и психолога о феномену Facebook 6](#_Toc349198862)

[Приватност на Facebook-у 7](#_Toc349198863)

[Популарност Facebook-а у Србији 7](#_Toc349198864)

[Упитник „Фејсбук – зближавање или отуђење?“ 7](#_Toc349198865)

АPENDIX - [Анализа прикупљених података и извођење закључака 15](#_Toc349198866)

Литература

# Шта је заправо интернет?

Интернет је **највећа светска рачунарска мрежа**. Интернет није јединствена мрежа, него је мрежа умрежених мрежа, од гигантских, званичних мрежа у корпорацијама као што су АТ&Т или Hewlett-Packard, па све до малих и анонимних мрежа, као што је нека индивидуална мрежа (скуп рачунара у оквиру једне просторије).

Предак интернета је **ARPANEТ**, пројекат који је 1969. године покренуло Министарство одбране САД са циљем испитивања поузданости умрежавања. ARPANEТ је започет јако скромно и у почетку је представљао мрежу сачињену од три рачунара из Калифорније и једног из Јуте. Међутим, врло брзо, ARPANEТ се раширио по целом континенту, а почетком 1980-их прерастао је у први Интернет. Тада је ARPANEТ представљао групу међусобно повезаних мрежа, које су повезивале многе образовне и истраживачке локације које су финансирале америчка Национална фондација за науку, а такође и оне локације које је финансирала војска. Интернет је временом постао **глобална мрежа информација** (велика интернационална база података). Данас се број рачунара на интернету процењује на око 2.000.000.000, а количина информација коју ти сервери поседују је огромна, и тешко је проценити и реално приказати колика је она заиста.

# Интернет на нашим просторима

 Масовнија употреба интернета на нашим просторима започела је током 1990-их година. Тада је највећи европски давалац интернет услуга (EUnet) отворио своје представништво у Србији, потом је домаћа фирма **Телефонија** понудила своје услуге корисницима, а у трку се убрзо укључио и **Телеком Србија.**

 Прва истраживања о употреби рачунара и интернета у Србији спровео је 1999. године Стратешки маркетинг. Према тадашњим подацима, у новембру 1999. године, **10%** од укупног броја домаћинстава је поседовало рачунар, а **5%** је поседовало интернет прикључак.

 Истраживања из 2009. године показала су да у Србији **33.2%** домаћинстава поседује интернет прикључак и да то чини повећање од 6.9% у односу на 2007. годину, а 14.7% у односу на 2006. годину. Највећа заступљеност интернет прикључака је у Београду **(45.5%),** затим у Војводини (34%) и у централној Србији (27.2%).

# Настанак друштвених мрежа

 Са порастом популарности интернета, дружење, дописивање и упознавање доживљавају својеврсну врсту револуције. Упоредо са могућношћу комуникацијe у реалном времену, велики значај све више добијају **форуми**, локације на интернету на којима можете разговарати, питати за помоћ, стицати пријатеље итд...

 Развој и напредак online заједница довео је и до настанка друштвених мрежа. Међу првим значајним друштвеним мрежама издвајају се MySpace и Facebook. MySpace је основан 2002. године, а Facebook 2004. године. 2006. године појавио се и Twitter, а 2011. године покренут је и Google Plus. Данас је Twitter мрежа са **пола милиона** корисника, док је Facebook достигао и **милијарду** корисника. Друштвене мреже су веома брзо стекле огромну популарност, а њихов главни квалитет је у томе што дружење и стицање нових познанстава никад није било ни једноставније ни брже.

# Предности и мане друштвених мрежа

 Друштвене мреже омогућавају повезивање чланова преко **профила** (назив за страницу коју добија сваки регистровани члан). На друштвеним мрежама могуће је мењати изглед позадине, додавати нове слике и омиљену музику, можете формирати листе пријатеља и разговарати са њима преко chat-a, можете коментарисати на нечију слику, линк или профил итд...

Као главна предност друштвених мрежа, најчешће се наводи **могућност сталног контакта са пријатељима**, а поготово са оним пријатељима са којима се корисници дуго нису видели ни чули. На основу нечијег профила, лако је добити доста података о тој особи – где живи, где ради, шта студира, са киме се дружи, која интересовања има, где излази, шта чита, коју музику слуша и много других ствари која вас могу занимати.

Као једна од главних мана друштвених мрежа наводи се **провођење времена** на њима, које је често **претерано**. Друштвене мреже су идеално место за „губљење“ времена, поготово за младе. Пошто се доста времена проведе тј. „изгуби“, то доводи до тога да се обавезе одлажу за касније, а као последица тога јављају се стрес, осећање кривице, губитак личне продуктивности, као и чест губитак концентрације током обављања других ствари.

Велики проблем представља и и могућност **злоупотребе података** до којих се преко друштвених мрежа може доћи. Приватне информације могле би искористити многе корпорације, како би корисницима слале нежељени оглашивачки материјал, као и владине службе, у циљу кршења грађанских права. Такође, ове информације могу бити злоупотребљене од стране људи који имају илегалне циљеве, од претњи, преко силовања, па и до убистава. Због тога се стално упућује на **опрезност** при коришћењу друштвених мрежа, али истраживања из 2009. године показују да је само **33%** испитаника старости између 15 и 24 година свесно својих права која се тичу приватности, док је само **18%** упознато са постојањем институција које се баве надзором и заштитом приватних података.

# Facebook

Facebook је друштвена мрежа коју је у **фебруару 2004**. године основао Mark **Zuckerberg**, бивши студент Харварда. У почетку, Facebook је био намењен студентима Харварда, који су тим путем могли да међусобно комуницирају и размењују информације. Касније су се многи други универзитети и средње школе, па затим и компаније широм света придружиле овој мрежи. Данас, Facebook има око **милијарду** активних корисника. Седиште Facebook –а је у Палу Алту, у Калифорнији, у САД.

# Како доћи до профила на Facebook-у?

Профил на Facebook-у може се отворити за **мање од 15 минута**. За то је потребно да имате e-mail адресу и интернет. Ако имате то, довољно је посетити страницу www.facebook.com и попунити празна поља својим подацима. Иако правила Facebook-а налажу да се морају унети истинити подаци (име, презиме, датум рођења, пол итд) профил се може отворити иако та правила нису испоштована. Такође, једна од олакшавајућих околности код нас је то што је Facebook доступан и на српском језику, па и старији људи или људи са слабијим знањем енглеског језика могу да користе Facebook.

# Које све могућности пружа Facebook?

 Facebook стално унапређује своје могућности и на тај начин је прерастао у друштвену мрежу која корисницима пружа огроман број могућности. Следећа листа садржи део онога што нам Facebook омогућава; преко Facebook-а можемо:

- да обновимо контакт са људима са којима смо га изгубили

 - да склопимо нова познанства

 - да нађемо себи партнера

 - да објавимо фотографије, статусе и сл.

 - да изнесемо своје мишљење, негодовање, похвале...

 - да креирамо групе преко којих ћемо изнети своје мишљење

 - да пратимо дешавања из живота наших пријатеља

 - да помогнемо другу или другарици око домаћег задатка

 - да помогнемо колеги или колегиници око посла

 - да сазнамо где можемо да изађемо

 - да уговоримо састанке

 - да рекламирамо себе

 - да себе представимо онаквима какви смо

 - да себе представимо онаквима какви желимо да будемо

 - да нађемо посао, али и

 - да оговарамо некога иза леђа...

# Мишљење социолога и психолога о феномену Facebook

Социолози и психолози феномен Facebook-а посматрају на различите начине, али се сви слажу у једном: „**Бити на Facebook-у значи бити део заједнице“.** На свом блогу, један од водећих интернет експерата у Србији, Исток Павловић, објаснио је преко којих фактора социолози и психолози објашњавају феномен Facebook.

Први фактор је фактор **сигурности и припадности.** Појединац на Facebook-у, пратећи своју страницу, остаје у току, остаје близак људима у свом окружењу. Кључна ствар је **свест о амбијенту**.

Други фактор је фактор **знатижеље.** Преко Facebook-а се долази до разних информација о пријатељима и целокупна слика, која се ствара од те гомиле информација, је јако корисна. Склапањем те слике, сазнајемо шта се дешава у животу неких особа.

Трећи фактор је фактор **решавања проблема.** Facebook омогућава да се неки проблеми лакше реше, а при томе се посебно изражава принцип „слабих веза“. „Слабе везе“ су везе са особама које нам нису баш пријатељи, него су људи које смо негде, у пролазу, упознали. Ако имамо неки проблем, а немамо решење, велике су шансе да ћемо међу „слабим везама“ га наћи.

 Истраживања психолога довела су до сазнања да је многима важније какав утисак остављају на страницама попут Facebook-а него у стварном животу. Истраживања су показала и да типови фотографија које корисници постављају говоре о њима самима. Нпр. **слике са посла**, по мишљењу психолога, постављају особе које се радије идентификују са својим способностима и искуством него са емоцијама и везама. **Слике са годишњег одмора** постављају особе које желе да се лише стреса, који је проузроковао напорни радни дан.

 Истраживање Јасне Милошевић Ђорђевић из 2008. године довело ју је до следећег закључка: **Facebook је у тренду међу младима.** Она каже: „...Facebook схватају као озбиљан и свеобухватан сајт који им омогућава да комуницирају са особама које живе далеко, помоћу којег могу да нађу сродне душе по хобију и интересовањима, на којем се забављају, а наводе и да су они који немају профил „аут“...“

# Приватност на Facebook-у

 У току 2008. и 2010. године, Facebook је био изложен многим нападима услед тога што се сматрало да подаци на Facebook-у нису довољно безбедни. У току 2008. године, **Европска комисија** је упозоравала да је употреба Facebook-а и њему сличних садржаја на интернету велика опасност за корисникову приватност. До њиховог реаговања дошло је услед тога што су активисти који се боре за право на приватност изразили забринутост због неповољних утицаја остављања личних података и фотографија на интернету. Представници задужени за правосуђе, слободу и безбедност су истакли: „... Од кључног значаја је да се млади људи едукују, како би могли сурфовати интернетом сигурни у своју приватност...“.

 2010. година била је година напада на Facebook, али и на друге мреже, међу њима и на Twitter. Информатички пирати су као главни мотив напада имали популарност тих услуга и технологија. Стручњаци из фирме „McAfee“, америчког произвођача антивирусних софтвера, су упозоравали да би нападачи могли да користе лажне поруке у којима се нуде нове апликације, које заправо садрже злонамерне програме. Сва ова дешавања довела су до тога да **Facebook и McAfee склопе партнерство**, које је омогућило бољу заштиту корисника од online претњи, вируса и злонамерних програма, али је омогућило и родитељима да контролишу своју децу на интернету, као и чување података.

# Популарност Facebook-а у Србији

 По истраживањима из 2010. године, Србија има **2.029.260** отворених налога на Facebook-у и то представља највише у региону, а у Европи, Србија је на **17.** месту. У односу на 2009. годину, број корисника је повећан за **40%**. Исто истраживање показало је да Facebook више користе **мушкарци** (56%), а да је **61%** корисника старости од 18 до 34 година.

# Упитник „Фејсбук – зближавање или отуђење?“

На следећим странама рада може се видети како је изгледао упитник, а одмах потом и анализа прикупљених података. Упитник је спроведен у Основној школи „Скадарлија“ и у Првој београдској гимназији. Узорак од 100 ученика је био **намеран (гимназија чији сам ђак и најближа основна школа)**, **и случајан ( с обзиром да смо системом лутријског бубња извукли по једно одељење сваког разреда и онда из дневника изабрали сваког седмог ученика, наравно водећи рачуна о равноправној заступљености момака и девојака).** Тако је наш узорак чинило 14 ученика 5. разреда Основне школе ,,Скадарлија,, (најмлађи испитаници), 14 ученика 4. разреда Прве београдске гимназије (најстарији испитаници) и по 12 ученика свих осталих разреда из две наведене школе..

 **АНКЕТА**

**Фејсбук – зближавање или отуђење?**

Друштвена мрежа Фејсбук је настала са циљем да људи са различитих страна света лако и брзо одржавају контакте и стварају нове.

Да ли је њен оснивач успео у том свом првобитном циљу и унапредио свет комуникација или нас је увео у нови виртуелни свет отуђености, једно је од главних питања којим се бави анкета која је пред тобом.

Ово истраживање врши Александар Филиповић, матурант Прве београдске гимназије као део свог рада са којим ће учествовати на Републичком такмичењу из социологије.

Молимо те да пажљиво и искрено одговориш на питања која следе.

Упитник је анониман.

Хвала на сарадњи!

1. **Пол**: М Ж

2. **Разред** : \_\_\_\_\_\_

3. **Успех у школи** : \_\_\_\_\_\_\_\_\_\_\_\_\_\_\_

4. **Примања твојих родитеља су**:

 а) ниска (до 40.000 динара месечно)

 б) средња (од 40.000 до 80.000 динара месечно)

 в) висока (преко 80.000 динара месечно)

5. **Поседујеш ли компјутер и приступ интернету**?

 а) да

 б) не

6. **Шта је то у ствари интернет?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. **Колико сати дневно проводиш на интернету?**

 а) 0-3 h

 б) 3-5 h

 в) 5-8 h

 г) преко 8h

8. **Колико често користиш интернет за следеће активности?** (у сваком реду заокружи по један број):

|  |  |  |  |  |  |
| --- | --- | --- | --- | --- | --- |
|  | Свакодневноили скоро свакодневно | 1-2 пута недељно | 1-2 пута месечно | Ређе од једном месечно | Не користиминтернет на овакав начин |
| Учиш и сазнајеш нешто ново, учиш за школу |  1 |  2 |  3 |  4 |  5 |
| Размењујеш поруке преко електронске поште (е-маила) |  1 |  2 |  3 |  4 |  5 |
| Снимаш музику, серије,филмове са интернета на рачунар |  1 |  2 |  3 |  4 |  5 |
| Гледаш спотове, серије,филмове на интернету |  1 |  2 |  3 |  4 |  5 |
| Играш игрице |  1 |  2 |  3 |  4 |  5 |
| Претражујеш веб странице и тражиш занимљивости |  1 |  2 |  3 |  4 |  5 |
| Тражиш готове задатке(нпр. лектиру, семинарске радове и др.) |  1 |  2 |  3 |  4 |  5 |
| Посећујеш форуме |  1 |  2 |  3 |  4 |  5 |
| Читаш и пишеш блогове |  1 |  2 |  3 |  4 |  5 |
| Посећујеш социјалне мреже (Facebook, Myspace, Twitter, Google plus и др.) |  1 |  2 |  3 |  4 |  5 |
| Причаш преко четова(Google Chat, Facebook,Yahoo, MSN, Skype и др.) |  1 |  2 |  3 |  4 |  5 |

9. **Која је, по твом мишљењу, тренутно најпопуларнија друштвена мрежа?**

 а) Twitter

 б) Facebook

 в) Google Plus

10. **Шта је твоја прва асоцијација на реч Фејсбук?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. **Да ли имаш налог на некој друштвеној мрежи?**

 а) да

 б) не, немам налог ни на једној друштвеној мрежи

 в) имао/ла сам, али више немам

Ако си одговорио/ла на претходно питање под б), пређи на питање број 49.

12. **Ако си на Фејсбуку, од које године имаш профил?** \_\_\_\_\_\_\_\_\_\_\_\_\_\_\_

13. **Знаш ли ко је и када основао Фејсбук?**

 а) Mark Zuckerberg, 2004. године

 б) Mark Zuckerberg, 2006. године

 в) Steve Jobs, 2004. године

 г) Steve Jobs, 2006. године

 д) не знам

14. **Колико сати дневно проводиш на Фејсбуку?**

 а) 0-1 h

 б) 1-3 h

 в) 3-6 h

 г) преко 6 h

15. **Одговори на следеће тврдње** (заокружи одговор):

а) Моји родитељи се труде да сазнају шта радим на интернету ДА НЕ

б) Моји родитељи примењују техничке мере заштите на интернету (инсталирају антивирусне и антиспам програме, блокирају приступ одређеним сајтовима и сл.) ДА НЕ

в) Родитељи ми дају савете како да се заштитим приликом коришћења интернета ДА НЕ

г) Наставници у школи нас упозоравају на могуће опасности приликом коришћења интернета

ДА НЕ

16. **Да ли приступаш Фејсбуку преко мобилног телефона?**

 а) да, редовно

 б) понекад

 в) не, никад

17. **Да ли мислиш да је твоје време проведено на Фејсбуку добро и квалитетно искоришћено?**

 а) да

б) не, мислим да је углавном протраћено

в) нешто друго: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

18. **Да** **ли ти смета када видиш како пријатељи користе Фејсбук приликом друштвених окупљања?**

а) Да, веома ми смета

б) Понекад

в) Не, то је њихова ствар

19. **У које сврхе користиш Фејсбук?** (можеш заокружити више одговора)

а) За комуникацију са родбином и пријатељима

б) За упознавање нових људи

в) За учење

г) За играње игрица

д) За слике (гледање, објављивање и сл.)

ђ) нешто друго: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20. **За шта од тога највише користиш Фејсбук?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

21. **Колико имаш пријатеља на Фејсбуку?**

а) 1 до 20

б) 20-50

в) 50-200

г) 200-500

д) више од 500

ђ) тачно \_\_\_\_\_

22. **Ко чини твоје пријатеље на Фејсбуку?** (можеш заокружити више одговора)

а) најближи пријатељи

б) људи које познајем и са којима се дружим

в) познаници и пријатељи пријатеља

г) непознати људи који ми се чине интересантним

д) родбина

ђ) сви који ми пошаљу захтев

23. **Да ли си икад стекао/ла доброг пријатеља преко Фејсбука?**

а) да

б) не

24. **Ако јеси, одакле је он/а и шта вас спаја?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

25. **Да ли сматраш да је комуникација олакшана постојањем Фејсбука?**

а) да, много је лакше дописивати се преко Фејсбука него изаћи напоље

б) не, комуникација „лицем у лице“ никад не може бити замењена Фејсбуком

26. **Да ли употреба емотикона при дописивању утиче на твој став према разговору и/или**

**особи са којом се дописујеш?**

а) да, разговор је досадан када се емотикони не употребљавају

б) не, не обраћам пажњу на то

в) емотикони – шта је то?

27. **Да ли си икада ступио/ла у конфликт са неком особом преко Фејсбука?**

а) да

б) не

28. **Шта мислиш да ли млади на Фејсбуку пре свега дају искрену слику о себи или се више**

**лажно представљају?**

 а) дају искренуслику

 б) лажну слику

29.**Ако је твој одговор под б) објасни зашто тако мислиш?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

30. **Колико ти улепшаваш слику о себи?**

а) нимало

б) мало

в) прилично

31. **Објасни нам то:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

32. **Да ли си икад направио/ла лажан профил на Фејсбуку?**

а) да

б) не

33. **Ако да, зашто?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

34. **Да ли ти је Фејсбук битнији од свакодневних обавеза?**

а) да

б) понекад

в) не

35. **Ако да, образложи зашто?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

36. **Да ли понекад остајеш на Фејсу после поноћи, иако знаш да те сутра чекају обавезе и**

**рано буђење?**

а) често ми се то дешава, не узрујавам се због тога

б) врло ретко ми се то дешава

в) ако се то и деси, сутра нећу ићи у школу, или нећу отићи на први час

г) никад ми се то није десило

37. **Да ли те родитељи ,,замарају“ речима да превише времена проводиш на Фејсбуку?**

а) да, често ми говоре да мало учим, а много остајем на Фејсу

б) не, немам проблем са родитељима због Фејса

38. **Имају ли твоји родитељи Фејсбук?**

а) да

б) не

39. **Ако да, шта мислиш о томе**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

40. **Да ли си члан неких група на Фејсу?**

а) да

 б) не

41. **Ако јеси, да ли си за неку озбиљно везан, и ако јеси за коју?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

42. **Да ли си члан и неких група за које мислиш да су безвезе?**

а) да , члан сам јер је већина мојих „пријатеља” члан

б) не, јер не улазим ако ми садржај групе не одговара

43. **Да ли си икада деактивирао/ла профил на Фејсбуку?**

а) да

б) не

в) желео/ла сам, али не умем то да урадим

44. **Ако јеси, шта је био разлог?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

45. **Да ли користиш опције за заштиту приватности на Фејсбуку?**

а) да, добро се сналазим са овим опцијама

б) не, сматрам да нема потребе за коришћењем тих опција

в) не умем да подешавам ове опције

46. **Убиства, силовања, претње... И све то преко Фејсбука. Шта мислиш о томе?**

а) проблем је у ономе ко не уме да размишља и да се заштити

б) мислим да због тога не треба имати поверења и склапати пријатељства са непознатим људима

преко Фејсбука

в) тога има и без Фејсбука, не видим разлог да због тога медији „нападају“ Фејсбук

47. **Да ли си ти лично некад добио/ла поруку преко Фејсбука која те је узнемирила. Ако да,**

**на шта се то односило?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

48. **Шта мислиш: Да ли су пријатељства била јача пре Фејсбука?**

а) да

б) не

в) те две ствари немају никакве везе

49. **Наведи нам које су мане, а које предности Фејсбука према твом мишљењу:**

Предности: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мане: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

50. **Шта мислиш како би изгледао живот твоје генерације без Фејсбука?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

51. **Када би се коришћење Фејсбук наплаћивало, да ли би га и даље користио/ла?**

 а) да

 б) не

52. **И за крај, да ли је Фејсбук пре свега зближавање или отуђење?**

а) отуђење, имамо гомилу виртуелних пријатеља, а у стварности није тако

б) зближавање, проналазимо своје пријатеље које смо некако заборавили, а склапамо и нова пријатељства

в) и једно и друго- постоје и добре и лоше стране Фејсбука. Све зависи од начина коришћења

 Хвала ти на сарадњи !

- уз пријатељску поруку ,,Контролиши ти Фејс, а не он тебе“

# Анализа прикупљених података и извођење закључака

Основна школа:

Гимназија:

Број испитаника мушког и женског пола је **изједначен**, због тога што је један од циљева истраживања био да се установи однос оба пола према овом питању. И, као што се и очекивало, у погледу на одређена питања, уочиће се **разлика у ставу према њима између момака и девојака**.Основна школа

Гимназија

Највећи проценат у узорку чинили су одлични и врло добри ученици, али су мали проценат испитаника чинили и ученици са добрим успехом. У узорку није било ученика са недовољним или довољним успехом. Ово истраживање показало је да девојке у Основној школи имају бољи успех, док су у гимназији то момци.

Основна школа

Гимназија

Као и што бисмо очекивали, скоро сви испитаници поседују компјутер и приступ интернету. Међутим, као што се види, мали проценат испитаника из Основне школе (око **4%** момака и **4%** девојака) немају могућност да приступе компјутеру, што је изненађујући податак за 21. век.

Основна школа

Гимназија

Највећи проценат испитаника на интернету проводи до 3 сата дневно, али одређени део испитаника проводи и између 3 и 5 сати. Више од 8 сати на интернету проводи једино мали проценат основаца.

Више девојака него момака и из Основне школе и из гимназије на интернету проводи мање од 5 сати. Момци из Основне школе и гимназије у подједнаком проценту проводе од 5 до 8 сати на интернету, док преко 8 сатина интернету проводе једино **момци из Основне школе**. **Ниједна девојка** не проводи више од 5 сати на интернету.

На питање **„Шта је то уствари интернет?“** основци су давали одговоре у складу са својим узрастом. Међу тим одговорима, најтипичнији су били:

- „Интернет је занимација за људе“

- „Интернет је место где се налазе све ствари“

- „Интернет је програм који помаже око свега“

- „Интернет је ствар која одговара на сва питања“

Међутим, неки основци су дали и нешто прецизније, зрелије одговоре на ово питање, попут:

-„Интернет је светска друштвена мрежа пуна корисних информација“

-„Интернет је софтвер пун информација“

Гимназијалци се, такође сходно свом узрасту, углавном опредељују за одговоре који су озбиљнији, зрелији, попут:

- „Интернет је глобална светска мрежа рачунара“

- „Интернет је дигитални свет комуникација и информација“

- „Интернет је светски распрострањена мрежа која је извор знања“

Међутим, неки гимназијалци имали су и духовите или пак критички настројене одговоре попут:

- „Интернет је једина ствар коју је човек измислио, а не зна шта је...“

- „Интернет је велика мрежа вируса и бактерија“

- „Интернет је виртуелни свет који залуђује људе“

А прве асоцијације на реч „Фејсбук“ код већине испитаника, без обзира на узраст, су биле сличне: друштвена мрежа, дописивање, пријатељи, слике, чет, али код гимназијалаца се јављају и мало слободнији одговори попут: ноћна мора, губљење времена, илузија зближавања, девојке које пуће уста, грбавост итд...

Основна школа

Гимназија

Као што је и било очекивано, Facebook је убедљиво најпопуларнија друштвена мрежа. Примећује се да је употреба Twitter-а заступљенија код основаца него код гимназијалаца, док гимназијалци уопште не користе Google Plus.

Twitter је у гимназији подједнако популаран код момака и девојака, док у Основној школи много више девојака сматра да је Twitter најпопуларнија друштвена мрежа. Google Plus фаворизује више момака из Основне. Међутим, највећи проценат момака и девојака слаже се у једном - **Facebook је најпопуларнија друштвена мрежа.**

Основна школа

Гимназија

Највећи проценат испитаника поседује налог на **макар једној друштвеној мрежи**, док неки поседују и на више. Проценат испитаника који су имали налог, али више немају је, међутим, већи него што сам очекивао. И међу основцима и међу гимназијалцима, момци су ти који чине већи проценат оних који немају налог ни на једној друштвеној мрежи у односу на девојке.

Одговори на питање **„Ако си на Фејсбуку, од које године имаш профил?“**

дају резултате који су за мене представљали можда и највеће изненађење у целом истраживању:

- основци у просеку имају Фејсбук од 11. године (**АЛИ чак 20% њих има приступ Фејсбуку већ од своје 8. године**)

- гимназијалци су у просеку на Фејсбуку од своје 12. године

Дати подаци показују да је присутан тренд приступања Фејсбуку у све ранијим годинама. Неки ученици данашњег петог разреда имају Фејсбук већ од 8. године, док је за данашње ученике првог разреда гимназије доња граница приступа Фејсбуку била 10. година. У одговорима на ово питање нема разлика између полова.

Основна школа

Гимназија

Фејсбук је основао *Mark Zuckerberg,* у фебруару *2004.* године. **Мање од пола испитаника** и из Основне школе и из гимназије је дало тачан одговор на ово питање, али су гимназијалци у нешто већем броју тачно одговорили. То указује на чињеницу да више од пола активних корисника Фејсбука никада није имало жељу да сазна ко је оснивач друштвене мреже која им је део свакодневнице. Тачан одговор већином су дали момци - у гимназији је чак дупло више момака него девојака тачно одговорило.

Основна школа

Гимназија

Већина гимназијалаца и основаца на Фејсбуку проводи **до 1 сат у току дана (50% гимназијалаца и 47,1% основаца)**, нешто мањи проценат њих проводи између сат и 3 сата (32,7 % гимназијалаца и 30,1% основаца). Од 3 до 6 сати проводи мали, али не и занемарљив, проценат (5,77% гимназијалаца и 5,6% основаца), **док преко 6 сати на Фејсбуку дневно**  **проводи 1.8% основаца и 3,84 гимназијалаца**. (док остатак није дао никакав одговор).

Генерално гледајући, иако већина не проводи тако пуно времена на Фејсбуку, ипак чињеница да скоро 10% гимназијалаца и 7,4% основаца проводе 3 сата и више дневно на Фејсбуку није баш охрабрујућа.

Основна школа

Гимназија

Нешто **мање од пола основаца** и нешто **више од пола гимназијалаца** користи мобилне телефоне за приступ Фејсбуку. Овај податак није изненађујућ, узевши у обзир да живимо у 21. веку и да „паметни телефони“ имају могућност приступа интернету без проблема. Мада, приметно је и да, упркос томе, велики број корисника Фејсбука не користи ову могућност.

Основна школа

Гимназија

Мање од пола основаца и више од пола гимназијалаца нису потпуно равнодушни када примете да пријатељи приступају Фејсбуку на журци, у биоскопу, у позоришту и сл... То показује да велики део испитаника сматра да је Фејсбук сметња при друштвеним окупљањима тј. да Фејсбуку треба приступати када си сам/а. Са друге стране, велики проценат и основаца и гимназијалаца сматрају да је небитно да ли неко приступа Фејсбуку приликом друштвених окупљања и стога се не обазиру на то. Чињеница да је проценат оних којима ова појава смета прилично велики показује да млади сматрају да дружење тј. друштвена окупљања ипак и даље имају велику предност у односу на Фејсбук.

**„За шта највише користиш Фејсбук?“**

 Као што је и очекивано, сви ученици, без обзира на пол и узраст, Фејсбук највише користе за комуникацију са пријатељима и играње игрица (девојчице у мањој мери играју игрице, што је такође очекивано).

Једино гимназијалци истичу и то да Фејсбук користе и за упознавање са новим људима, што доводи до закључка да су млађи основци вероватно опрезнији и да зато не успостављају контакте са новим и непознатима.

Основна школа

Гимназија

**Већина** основаца и гимназијалаца има **између 200 и 500** пријатеља на Фејсбуку. Јако мали проценат њих има мање од 20 пријатеља, а **више од 500 пријатеља** има укупно **четвртина** испитаника.

Резултати истраживања су показали да мање од 20 пријатеља имају само момци, док ниједна девојка нема мање од 20 пријатеља. Ниједан гимназијалац нема између 20 и 50 пријатеља, док у ранг од 50 до 200 пријатеља подједнако спадају и момци и девојке. У Основној школи, већи број девојака има између 200 и 500 пријатеља, док су то у гимназији момци. Више од 500 пријатеља у Основној школи у већој мери имају девојке, а у гимназији су то момци.

Основна школа

Гимназија

Највећи проценат гимназијалаца и основаца **не користи** Фејсбук са циљем стицања нових пријатеља. Међутим, скоро **једна четвртина гимназијалаца** и мало више **основаца** су преко Фејсбука упознали нову особу и са њом изградили добро пријатељство. Ова чињеница иде у прилог ставу да Фејсбук не доводи до отуђења.

У гимназији су девојке те које у већем проценту склапају пријатељства преко Фејсбука, мада је проценат прилично изједначен. У Основној школи, у већинској мери (скоро три пута више), момци склапају пријатељства на овај начин.

Они који су навели да су стекли нове пријатеље наводе да су они углавном из Београда и да их спајају спорт (тренирање), игрице и/или музика.

Основна школа

Гимназија

Иако основци и гимназијалци већински сматрају да је жива комуникација незамењива, скоро **три осмине основаца** и **једна осмина гимназијалаца** сматрају да је лакше комуницирати преко Фејсбука него „лицем у лице“. Овај проценат ме је искрено изненадио и иде у прилог ставу да Фејсбук подстиче отуђеност, макар у погледу живе комуникације.

55% момака из Основне школе и 15% момака из гимназије сматра да је комуникација преко Фејсбука лакша. Број момака основаца који ово сматрају је, по мом мишљењу, неочекиван и доводи до закључка да момци много теже ступају у комуникацију уживо. Девојке из гимназије и из Основне школе у много већој мери дају предност живој комуникацији.

Основна школа

Гимназија

Емотикони (или како су популарније познати - „смајлићи“) су новија појава. Упркос томе, у току претходних пар година стекли су велику популарност и значајну улогу у разговорима преко интернета. Око **три осмине основаца и гимназијалаца** сматрају да је разговор досадан без њих односно особа која их употребљава им делује занимљивије за разговор. Међутим, доминантан проценат чине особе које сматрају да су емотикони небитан део разговора, док мањи проценат ни не зна шта су они уствари. Девојке у већој мери сматрају да је улога емотикона у разговору значајна, док момци углавном не обраћају много пажње на то. „Емотикони-шта је то?“ као одговор су, међутим, већински изабрале девојке.

Основна школа

Гимназија

Одговори на ово питање показују да је нешто више од четвртине основаца и гимназијалаца некада дошло у сукоб преко Фејсбука. Већина, међутим, овакав тип конфликта избегава.

Занимљива је чињеница да су сукобу преко Фејсбука склоније девојке него момци, како у Основној школи, тако и у гимназији. Изгледа да је момцима и даље дражи физички конфликт него вербални.

Основна школа

Гимназија

И основци и гимназијалци слажу се са чињеницом да се млади на Фејсбуку **представљају онаквима какви нису,** почевши од слика које су мењане у Photoshop-у па до лажних информација о интересовањима, активностима и сл. Нажалост, многи млади нису задовољни собом, па Фејсбук виде као прилику да се прикажу у бољем светлу. Са овом чињеницом слажу се и момци и девојке у истој мери, што иде у прилог ставу да је Фејсбук отуђење.

Основна школа

Гимназија

Већина испитаника сматра да **нимало или мало** улепшава слику о себи, док што је контрадикторно у односу на одговор из претходног питања где највећи део њих сматра да млади дају лажну слику о себи. То показује да су млади спремни да процењују друге и чак и да их осуде, али да можда нису спремни да признају или да се суоче са чињеницом да се и они вероватно у већој мери него што ово истраживање показује представљају онаквима какви нису. Међутим, они који признају да улепшавају слику о себи (а њих је минимално) као разлог наводе да једноставно не желе да буду ружни. Основношколци су изгледа искренији, јер резултати овог истраживања показују да о себи слику **„прилично“** не улепшава **ниједан гимназијалац ни гимназијалка**, што је податак у који је тешко поверовати. Међу основцима, момци су већином ти који „прилично“ улепшавају слику о себи. У гимназији су момци већином ти који „нимало“ не улепшавају слику о себи, док су у Основној то девојке. О себи слику „мало“ већином улепшавају момци из Основне школе, а у гимназији су то девојке.

Основна школа

Гимназија

Већина основаца и гимназијалаца никад није направила лажни профил, док скоро једна четвртина основаца и гимназијалаца јесте. И у гимназији и у Основној школи, момци су ти који чешће праве лажне профиле.

Као разлог за прављење лажног профила углавном се најчешће наводи да су желели да се нашале са неким или да ,,прозивају" неког, али поред тога налазе се и одговори попут:

- да би сазнали шта други мисле о њима

- да би је другарица, која је била љута на њу, ипак прихватила

- да би заштитио брата тј. сазнао ко га је малтретирао

Основна школа

Гимназија

Убедљиво доминантан став основаца и гимназијалаца је да им **Фејсбук** **није битнији од свакодневних обавеза**. То значи да се због Фејсбука углавном не одлажу учење, изласци са друштвом, спавање и слично... Иако врло мали број испитаника сматра да им Фејсбук јесте битнији од свакодневних обавеза, овакви резултати ипак иду у прилог да Фејсбук **не подстиче отуђење**.

Међу малим процентом основаца који сматрају да је Фејсбук увек или понекад битнији од свакодневних обавеза, момци и девојке су прилично изједначени. Нико од гимназијалаца не сматра да је Фејсбук увек битнији од свакодневних обавеза, али већи број девојака него момака сматра да је Фејсбук понекад битнији од свакодневних обавеза.

Основна школа

Гимназија

Мишљења међу основцима и гимназијалцима су по овом питању у великој мери подељена. Код основаца проценат оних који често или ретко остају на Фејсбуку после поноћи је много мањи у односу на оне који никад не остају на Фејсбуку после поноћи. Код гимназијалаца, више од пола њих често или ретко остају на Фејсбуку после поноћи, а они којима се то никад није десило су у значајној мањини. Може се приметити да је проценат основаца и гимназијалаца који услед овога неће отићи на неки час или цео дан у школу јако мали.

У Основној школи подједнако су заступљени момци и девојке који остају на Фејсбуку после поноћи, а у гимназији је мало већа заступљеност девојака које то раде. Међу онима који никад нису остали после поноћи, у Основној школи су то већином девојке, а у гимназији су то момци.

Основна школа

Гимназија

И основци и гимназијалци у подједнакој мери **немају проблема са родитељима због Фејсбука**, мада **једна четвртина** њих **долази у расправе са родитељима због тога што запостављају учење због Фејсбука.** И у Основној школи и у гимназији, девојке су те које имају више проблема са својим родитељима него момци.

Основна школа

Гимназија

Узевши у обзир да већина младих нема проблема са родитељима због Фејсбука, чињеница да **три осмине родитеља гимназијалаца и основаца** такође **имају профиле** на Фејсбуку вероватно има своје место у тој статистици. Родитељи који се упознају са оним што Фејсбук пружа су вероватно мање спремни да осуде своју децу због његове употребе него они који о Фејсбуку само знају оно што су чули из прича или на вестима, где се углавном говори о негативним странама ове друштвене мреже.

Мишљење о родитељима на Фејсбуку се креће подједнако између две крајности: од тога да је он непотребан родитељима, јер га мало користе, до тога да је то супер. Већина то коментарише као њихову личну ствар, о којој нема мишљење.

Троје испитаника чији су родитељи у иностранству то сматрају добрим начином да буду у сталној комуникацији. Пар испитаника сматра да је то корисно њиховим родитељима због пријатеља у иностранству, а један испитаник сматра да Фејсбук родитељима служи да шпијунирају децу.

Основна школа

Гимназија

Свако ко има профил на Фејсбуку члан је макар једне групе. На основу резултата, млади **не улазе у групе чији им садржај не одговара**, без обзира на то да ли је већина њихових пријатеља учлањена у групу. Мада, као што се може приметити, скоро **једна четвртина** основаца и око **једне осмине** гимназијалаца постају чланови неке групе која им не одговара **само због тога што их пријатељи на то наговоре**. У Основној школи, девојке су те које су спремније да се учлане у групе које им не одговарају, док су у гимназији то момци. Иако је ова појава непријатна, она није уопште нова нити је Фејсбук одговоран за то. И раније су млади учествовали у одређеним акцијама само због тога што су их пријатељи убедили.

Већина испитаника није специјално везана ни за једну групу на Фејсбуку, осим за групу ученика из свог одељења. Ипак помиње се пар група: нпр. једна девојка из петог разреда је везана за групу „Куце и маце“, један момак осмог разреда за групу ,,Црвени крст“, један, а један момак из четвртог разреда гимназије везан је за групу ,,Барење женских Балашевићевим стиховима“.

Основна школа

Гимназија

По питању деактивирања профила на Фејсбуку, мишљења основаца и гимназијалаца се разликују. **Основци** већином **никад** нису деактивирали профил, док **гимназијалци** већином **јесу**, макар једном. Проценат основаца који не умеју то да ураде је нешто већи него код гимназијалаца. И у Основној школи и у гимназији, девојке су чешће те које деактивирају профил. У гимназији, више момака него девојака не уме да то уради.

Међу онима који су деактивирали профил на Фејсбуку, наводе се следећи разлози:

- зато што су превише времена проводили и занемарили праве пријатеље

- зато што га нису користили

Један дечак је као разлог навео опасност од педофилије. Приметно је кроз пар одговора и на нека друга питања да су основци у великој мери свесни опасности од педофилије на интернету, што је сигурно последица превентивног разговора са родитељима и утицаја медија, који су често истицали ову опасност.

Основна школа

Гимназија

И основци и гимназијалци се, по резултатима истраживања, у већинској мери, **добро сналазе са опцијама заштите приватности** и употребљавају их, у мањој или већој мери, да би се заштитили. Међутим, није занемарљив ни проценат оних који сматрају да није потребно штитити приватност на Фејсбуку, а изненађујућ је и податак да одређени део гимназијалаца и основаца уопште не уме да подешава ове опције. И у гимназији и у Основној школи, међу онима који сматрају да нема потребе за употребом ових опција више је момака него девојака. Несумњива је чињеница да су случајеви злоупотребе података који су доступни на Фејсбуку јако чести и да овим опцијама сви требају да придају велики значај, како и сами не би постали жртве.

Основна школа

Гимназија

У одговору на ово питање гимназијалци и основци се у највећој мери слажу: **преко Фејсбука не треба склапати пријатељства са непознатим особама**. Гимназијалци су били нешто оштрији са ставом да грешку праве појединци који не умеју да се правилно заштите. По резултатима истраживања, девојке су много мање спремне да склопе пријатељство са непознатом особом преко Фејсбука него момци. Одређени проценат испитаника сматра да Фејсбук није главни кривац за то, односно да се такве ствари дешавају и без њега. Та чињеница је тачна, али Фејсбук дефинитивно пружа могућност да се они наивнији лакше преваре. На питање: **„Да ли си ти лично некад добио/ла поруку преко Фејсбука која те је узнемирила. Ако да, на шта се то односило?“** само мањи број испитаника

 (**5 испитаника)** даје одговор да су били узнемиравани путем Фејсбука. Четворо наводи да је реч о псовкама , а један ученик 7. разреда каже ,,да су му тражили секс“(што је ипак доказ опасности које мреже крију)

Основна школа

Гимназија

Више од пола гимназијалаца и основаца сматрају да је Фејсбук довео до **слабљења пријатељстава** тј. да су изласци, дружење на улици, бављење групним спортовима и сл. замењени Фејсбуком. Више гимназијалаца него основаца сматра да те две ствари нису повезане, тј. да Фејсбук не утиче на пријатељства, док више основаца него гимназијалаца сматра да пријатељства нису била јача пре Фејсбука. И међу основцима и међу гимназијалцима, више момака него девојака сматра да су пријатељства била јача пре Фејсбука, а више девојака него момака сматра да те две ствари нису повезане.

**„Наведи нам које су мане, а које предности Фејсбука према твом мишљењу“**

Као предности Фејсбука се наводе углавном следећа обележја и то овим редоследом:

1. бесплатно дописивање

2. комуникација са људима који су далеко

3. упознавање нових људи

Једина разлика је у томе што дечаци у Основној школи дају и неке ,,специфичне“ одговоре попут: ,,Предност је гледање жена и девојака“, ,,мување“ (што је вероватно израз пубертета), док гимназијалци као предност виде и то што се путем Фејсбука може и нешто научити и ступити у контакт са вршњацима из других култура.

Као мане Фејсбука основци углавном истичу следеће:

- ,,Деца мало излазе напоље“, али и:

- „Претње, педофилија и нарушавање приватности“

Гимназијалци дефинишу мане као:

- „губљење времена“

- „отуђеност и зависност“

На питање **,,Шта мислиш како би изгледао живот твоје генерације без Фејсбука? “** и основци и гимназијалци су дали, за мене, врло неочекиване одговоре, с обзиром на општу и често понављану тезу како данашњи млади не би могли да замисле живот без Фејсбука. То се у овом истраживању показало као предрасуда, јер само 10% испитаника даје одговоре попут ,,катастрофа“, „досадно“ или „исто“.

Већина пак даје следеће одговоре:

- „Супер, много боље и интересантније“

- „Више би излазили и дружили се“

- „Више би учили“

- „Радили би корисније ствари“

- „Било би мање лажних пријатеља“

Надајмо се да је реч о искреним одговорима.

Основна школа

Гимназија

Највећи број гимназијалаца и основаца **не би наставило са коришћењем Фејсбука** када би се оно почело наплаћивати, са тим да су основци нешто спремнији да плате него гимназијалци. У гимназији је већи број момака спреман да плати, док су у Основној школи момци и девојке подједнако спремни на то. Међутим, **скоро четвртина основаца** и **једна седмина** **гимназијалаца** сматра да би , иако би за то морали да плате, наставили са коришћењем Фејсбука. Овај податак указује на то колико је Фејсбук постао *део свакодневнице*, чак до те мере да су неки спремни и да плате за ту услугу.

Основна школа

Гимназија

Више од пола основаца и око три четвртине гимназијалаца сматра да **Фејсбук има колико добрих толико и лоших страна** **и да од корисника зависи која ће страна доћи до изражаја.** Међу осталима има више оних који сматрају да је Фејсбук отуђење, поготово у гимназији. У Основној школи, проценат оних који сматрају да је Фејсбук зближавање је нешто већи. Међу гимназијалцима, девојке су те које у већој мери сматрају да је Фејсбук отуђење, а међу основцима то су момци.

**Уместо закључка:**

**Године 2005. препричавао се кроз смех штос из биографије једног професора који на питање “где излази” набраја сајтове ИМФ-а, Светске банке и Европске централне банке**. Данас, на 2013. године, већина нас излази на један други, не тако академски сајт, у народу познат као "Фејсбук". И нема ничега смешног у томе. Постао је омиљено место за ћаскање с пријатељима, размену нових утисака и толико се нас преселило на ову интернет адресу да ће почети да важи (ако већ није) правило :

**“На 'Фејсбуку' сам, дакле постојим”.**

Док једни причају како је Фејсбук повлачење у себе, губљење контакта са јавношћу и оним што нас окружује, други га бране говерећи да је то заправо начин да обновимо стара пријатељства, да их учврстимо и стекнемо нова. Мислим да се истинитост како једних тако и других тврђења не може проверити. Оно што је сигурно јесте да се о Фејсбуку прича у превозу, школи, болници, на вестима... Фејсбук-a има и у новинама... Фејсбук је свуда око нас.

И уместо да трошимо време и новац на телефонирање, спремање (у случају девојака веома захтевна ставка), превоз, седење у кафићу или ресторану - сви смо ту. Неко са посла, неко у кућном (помози Боже) издању, комуницирамо са својих стотину пријатеља, окупљени на том једном месту, са животима не на длану већ на wебу.

Да стотине њих... јер толики број познаника свакако је могућ, али шта је са пријатељима? И која је дефиниција приатеља? Да ли нас Фејс зближава или отуђује? Да ли су наша пријатељства права или површна?

Шта се десило са старом добром кафом, баскетом, скривеним погледима ....? Или се све претворило у виртуелне загрљаје, пољупце, пива, колаче...

Реченице нам се не завршавају тачком, упитником или узвичником већ смајлијем, пољупцем, мигом и сл.

**Ипак ја мислим да никога не треба кривити за површност. Време у ком живимо наметнуло нам је другачије обрасце понашања, другачије медије дружења. Треба само знати за границу, а наши испитаници судећи по резултатима наше анкете то ипак знају. Зато нема места за панику, зар не?**

Колико нас је интернет спојио, толико нас је и раздвојио. Можда је то начин да космос остане у равнотежи.

**ЛИТЕРАТУРА:**

John Levine – Carol Baroudi – Margaret Levine Young : Интернет за неупућене, Микро књига Београд 2005

**Интернет**

<http://www.komunikacija.org.rs/komunikacija/casopisi/sociologija/XLIX_2/05/show_html?stdlang=gb>

<http://www.profitmagazin.com/izdanja/broj_16-17.199.html>

<http://www.mingl.org/osvrt/index.php/2008/06/30/drustvene-mreze-na-internetu.html>

<http://www.blic.rs/Vesti/Svet/181364/Milioni-korisnika-Fejsbuka-kriju-svoje-fotografije>

<http://macvahaos.forumotion.net/mediji-tvnetigriceprogramidownload-f17/facebook-ah-taj-fejsbuk-t127.htm>